**Kritéria prijímania detí do materskej školy**

**Prijímanie detí na predprimárne vzdelávanie v materskej škole na školský rok 2022/2023 sa uskutoční v súlade s § 59 zákona č. 245/2008 Z. z. o výchove a vzdelávaní a o zmene a doplnení niektorých zákonov.**

Podmienky prijatia:

Písomná žiadosť zákonného zástupcu dieťaťa o prijatie dieťaťa do materskej školy (podpísaná obomi rodičmi, ako prejav ich spoločnej vôle), kompletne vyplnená, **ktorej súčasťou je potvrdenie o zdravotnej spôsobilosti dieťaťa od všeobecného lekára pre deti a dorast ktorého súčasťou je údaj o povinnom očkovaní .**

**Žiadosť podaná bez tohto potvrdenia nie je kompletná a nemôže byť akceptovaná.**

Ak ide o dieťa so špeciálnymi výchovno-vzdelávacími potrebami, zákonný zástupca predloží okrem žiadosti a potvrdenia o zdravotnom stave dieťaťa aj vyjadrenie príslušného zariadenia výchovného poradenstva a prevencie.

Spôsob podávania žiadosti:

**Tlačivo žiadosti** si zákonný zástupca dieťaťa môže vyzdvihnúť buď priamo v materskej škole alebo stiahnuť na webovom sídle MŠ : https://www.zsmstuhrina.sk

**Prijímanie** detí na predprimárne vzdelávanie do materskej školy je **limitované kapacitnými možnosťami materskej školy (nie všetky deti**, ktorých zákonní zástupcovia o to požiadajú, **budú prijaté**).

Zákonný zástupca môže podať žiadosť:

(tieto podmienky podávania žiadostí môžu byť ešte upravené v zmysle pokynov zriaďovateľa alebo Ministerstva školstva reflektujúc súčasnú situáciu Covid -19 v čase podávania žiadosti)

* **osobne,**
* **poštou.**

**Na predprimárne vzdelávanie sa prednostne budú prijímať deti:**

* **ktoré dovŕšili šesť rokov veku**, **ale nedosiahli školskú spôsobilosť (deti pokračujúce v plnení povinného predprimárneho vzdelávania ešte jeden školský rok**),
* **pre deti, ktoré je plnenie predprimárneho vzdelávania povinné** - deti ktoré dovŕšia 5 rokov do 31.augusta 2022( podľa miesta trvalého bydliska a podľa spádovej školy),
* pre deti, ktoré **nedovŕšili päť rokov veku**, ale jeho zákonný zástupca k žiadosti o vedenie dieťaťa, ako dieťaťa plniaceho povinné predprimárne vzdelávanie predloží súhlasné vyjadrenie príslušného zariadenia výchovného poradenstva a prevencie a súhlasné vyjadrenie všeobecného lekára pre deti a dorast (**predčasné plnenie povinného predprimárneho vzdelávania).**

Na predprimárne vzdelávanie sa prijíma dieťa **od troch rokov veku**.

***Kompetenciu rozhodovať o prijímaní detí do materskej školy majú riaditelia materských škôl podľa § 5 ods. 14 písm. a) zákona č. 596/2003 Z. z. a to bez ohľadu na ich zriaďovateľa a právnu formu.***

**Dôležité!!!**

Podľa § 144a školského zákona účinného od 1. januára 2022 sa na podaniach týkajúcich sa výchovy a vzdelávania, v ktorých sa rozhoduje v správnom konaní, teda aj na žiadosti **sa vyžaduje podpis oboch zákonných zástupcov dieťaťa.**

Podpis oboch zákonných zástupcov dieťaťa sa nevyžaduje, ak:

* jednému z rodičov bol obmedzený alebo pozastavený výkon rodičovských práv a povinností vo veciach výchovy a vzdelávania dieťaťa,
* ak jeden z rodičov bol pozbavený výkonu rodičovských práv a povinností vo veciach výchovy a vzdelávania dieťaťa, alebo
* ak spôsobilosť jedného z rodičov na právne úkony bola obmedzená (spôsob preukázania uvedenej skutočnosti je možné preukázať napríklad neoverenou kópiou rozhodnutia súdu),
* jeden z rodičov nie je schopný zo zdravotných dôvodov podpísať (spôsob preukázania uvedenej skutočnosti je možné preukázať napríklad potvrdením od všeobecného lekára zákonného zástupcu, ktoré nie je schopný sa podpísať ) alebo
* vec neznesie odklad, zadováženie súhlasu druhého rodiča je spojené s ťažko prekonateľnou prekážkou a je to v najlepšom záujme dieťaťa (spôsob preukázania uvedenej skutočnosti je možné preukázať napríklad písomným vyhlásením Písomné vyhlásenie. Zákonní zástupcovia sa môžu dohodnúť, že žiadosť podpisuje iba jeden zákonný zástupca a rozhodnutie sa doručí iba jednému zákonnému zástupcovi, ak písomné vyhlásenie o tejto skutočnosti doručia/predložia riaditeľke materskej školy Písomné vyhlásenie zákonných zástupcov.

 Mgr. Zlata Chovancová

 riaditeľka školy